Správa zo zahraničnej pracovnej cesty

1.	Účastníci ZPC:

Titul, meno a priezvisko:	Ing. Vladimír Belovič, CSc.
PhDr. Eva Tomková	
Pracovisko:	Ministerstvo školstva, vedy, výskumu a športu SR, 
Stromová 1, 813 30 Bratislava	
Pracovné zaradenie:	poverený generálny riaditeľ sekcie
štátny radca	
Znalosť jazykov:	AJ-B.2, FJ-B.1	
2.	Zahraničná pracovná cesta:
Štát:	Cyperská republika	
Mesto:	Nikózia	
Vykonaná v doch:	2. – 4. 12. 2012 	
Prijímajúca organizácia:	Európska komisia – Generálne riaditeľstvo pre vzdelávanie a kultúru – DG EAC a Cyperské predsedníctvo EÚ	
Účel cesty:	Účasť na 9. zasadnutí Výboru pre vzdelávanie Rady Európskej Únie 
	
Spôsob financovania:	letenka – refundácia  EK, jeden delegát – ubytovanie hradí cyperská strana,  ostatné náklady hradí MŠVVaŠ SR.
	
3.	Rámcový program pobytu:
2.12. 2012	prílet z Viedne do Larnaky, autobusom do Nikózie, 3. a 4. 12.  účasť na 9. zasadnutí Výboru pre vzdelávanie Rady EÚ, 4.12.2012 poobede – autobusom z Nikózie do Larnaky,  odlet  do Viedne, príchod do Bratislavy o cca 21.00hod.	
		
4.	Stručný priebeh: 

Stručný obsah a priebeh diskusie k jednotlivým bodom

1.  Schválenie agendy

Agenda

1.  Privítanie delegácií a schválenie agendy

2.  Prezentácie  

a) Kurikulárna reforma v cyperskom školstve – Kyriakos Kyriaku, Národný kurikulárny úrad, Cyprus.
b) Environmentálna výchova a výchova k trvalo udržateľnému rozvoju, Aravella Zachariou, Cyperský pedagogický inštitút. 

c) Rethinking Education - Investovanie do zručností pre lepšie sociálno-ekonomické výsledky – Ana-Carla Pereira, riaditeľka odboru „Zručnosti a kvalifikácie“, DG EAC, EK.

d) Informácie o najnovšom vývine ohľadne benčmarkov mobility,  Ana-Carla Pereira, riaditeľka odboru „Zručnosti a kvalifikácie“, DG EAC, EK.

3.  Erasmus pre všetkých  - návrh PRES ohľadne mechanizmu záruk za študentské pôžičky 
       =	Doc. 16352/12 EDUC 349 JEUN 100 SPORT 72 SOC 935  RELEX 1052 
     - Preskúmanie a diskusia k pozmeňovacím návrhom Výboru CULT EP   
       =	Doc. 16354/12 EDUC 350 JEUN 101 SPORT 73 SOC 936 RELEX 1053 
   
4.  Prezentácia návrhu programu írskeho predsedníctva.

Agenda zasadania bola schválená bez pripomienok.

2.  Informácie  Predsedníctva  (PRES)

Rokovanie Výboru pre vzdelávanie viedol Kyriakos Kosteas z cyperského Stáleho zastúpenia. 
PRES poďakovalo delegáciám za konštruktívny prístup počas uplynulej Rady ministrov. PRES informovalo o konferencii európskych ministrov školstva, ktorá sa uskutoční v Oslo 9. až 11. decembra 2012 na tému otvárania vzdelávania prostredníctvom technológií. PRES zrušilo zasadanie Výboru plánované na 20.12.2012 a  poskytlo informácie o konferenciách, ktoré sa nedávno uskutočnili na Cypre. 

PRES oznámilo, že nie je schopné poskytnúť plnohodnotné tlmočenie počas zasadania Výboru pre vzdelávanie v Nikózii, tlmočenie bolo zabezpečené len do gréckeho jazyka. 

3.  Návrh programu Erasmus pre všetkých

PRES pripomenulo, že 27.11.2012 Výbor EP pre kultúru a vzdelávanie schválil návrh správy k návrhu nariadenia ustanovujúcom program Erasmus pre všetkých. Cieľom rokovania bola  diskusia o mechanizme záruk za študentské pôžičky, konkrétne o návrhu PRES na prílohu k nariadeniu a diskusia o pozmeňovacích návrhoch Výboru CULT EP. 

Mechanizmus záruk za študentské pôžičky

Viacero delegácií (DE, PT, ES, SI, HU, LV, EE, CZ) v diskusii upozornilo, že neboli schopné pre krátkosť času prezentovať národnú pozíciu a požadovali viac času na jej vypracovanie.

V diskusii zaznel vo všeobecnosti pozitívny prístup k mechanizmu záruk. Zdôrazňovala sa potreba, aby finančné inštitúcie ponúkali lepšie úrokové miery, aby sa zabránilo situácii prílišného zadlžovania sa mladých ľudí. Potrebné je zadefinovať minimálnu lehotu na začiatok splácania pôžičky. 

Viaceré delegácie zdôrazňovali, že diskusia o programe môže byť len všeobecná, pretože 
ešte nebolo rozhodnuté  o tom,  aká bude finálna  finančná dotácia na program.

Komisia obhajovala návrh mechanizmu záruk a pripomenula silnú podporu Výboru EP k tomuto nástroju. 

Nasledovala špecifická diskusia k všeobecným princípom a  k jednotlivým návrhom a doplneniam  EP k paragrafovému zneniu programu Erasmus for all a preskúmanie pozmeňovacích  návrhov EP.

4. Program Írskeho predsedníctva

Motto írskeho predsedníctva je – Stabilita, práca a rozvoj/rast.
V rámci vzdelávania sa plánujú:
•	legislatívne návrhy  – Erazmus pre všetkých a  Direktíva na uznávanie profesionálnych kvalifikácií
•	v agende Skills – viaceré aktivity a iniciatívy ako napr. Rethinking Education, EU Semester, úloha vzdelávania pri riešení nezamestnanosti, 
•	v rámci vysokoškolskej agendy -  Konferencia „ U-Multirank Project“.

Zhrnutie zasadania 
Deviate zasadanie Výboru pre vzdelávanie počas CY PRES bolo venované najmä diskusii o návrhu programu Erasmus pre všetkých – Erasmus for all. Cieľom rokovania bola diskusia o mechanizme záruk za študentské pôžičky, konkrétne o návrhu PRES na prílohu k nariadeniu a diskusia o pozmeňovacích návrhoch Výboru CULT Európskeho parlamentu. Viacero delegácií však upozornilo, že nakoľko boli dokumenty doručené krátko pred zasadaním, neboli schopné prezentovať národné pozície. Diskusia o týchto témach bude pokračovať na najbližšom zasadaní počas írskeho predsedníctva v roku 2013. 

5.	Odporúčané závery:

Pokračovať v aktívnej a pravidelnej účasti na zasadnutiach Výboru pre vzdelávanie aj v roku 2013.
 
6.  Prehľad prinesenej dokumentácie
Prezentácie vo formáte Power Point. 

7.   Prínos ZPC
 
Účasť na 9. zasadnutí  Výboru pre vzdelávanie DG EAC umožnila získať prehľad o pozmeňovacích návrhoch k dokumentu Erazmus pre všetkých z Európskeho parlamentu a  nové poznatky o kurikulárnej reforme v cyperskom regionálnom školstve.

8.  Spôsob zverejnenia výsledkov

Správa zo ZPC bude zverejnená na internetových stránkach MŠVVaŠ SR. 

Dátum: 10. 12. 2012 

Správu vypracovala:	
PhDr. E. Tomková